stanford-oval/wikipedia huggingface dataset:
שון או'קיף
ביוגרפיה

שון או'קיף נולד במונטריי, קליפורניה לפטריסיה (לבית קרלין) ופטריק גורדון או'קיף, שניהם ילידי ניו אורלינס. פטריק או'קיף היה מהנדס בצי ארצות הברית ובמשך שנים שירת בצוללות גרעיניות. בילדותו של או'קיף חיה המשפחה במספר בסיסים של הצי.
ב-1973 הוא סיים את לימודיו בבית הספר וילר שבנורת' סטונינגטון, קונטיקט. ב-1977 הוא סיים לימודי תואר ראשון באוניברסיטת לויולה שבניו אורלינס. ב-1978 הוא קיבל תואר שני במינהל ציבורי באוניברסיטת סירקיוז.
לאחר סיום לימודי התואר השני, החל או'קיף לעבוד כמתמחה בצוותו של נשיא ארצות הברית. בהמשך הוא עסק בניתוח תקציבי עבור מחלקת ההגנה. במשך שמונה שנים הוא שימש כחבר בצוות של ועדת ההקצבות של הסנאט של ארצות הברית והיה מנהל צוות תת-ועדת ההקצבות להגנה.
ביוגרפיה > מבקר מחלקת ההגנה

ב-1989 מונה א'וקיף כמבקר מחלקת ההגנה. היו כאלו שכינו אותו "מלאך המוות" (The Grim Reaper) והוא הוביל מאמצים לקיצוץ בתוכניות הגנה שצמרת הפנטגון ראתה כבלתי חיוניות ובזבזניות. הוא קצר שבחים על טיפולו בהיבטים הפיננסיים של מלחמת המפרץ, כאשר הצליח לאסוף כספים מבעלות הברית של ארצות הברית, כך שעלויות המלחמה פחתו באופן משמעותי.
ביוגרפיה > מזכיר הצי

ביולי 1992 מינה הנשיא ג'ורג' הרברט ווקר בוש את או'קיף כמזכיר הצי בפועל. בסופו של דבר הוא מונה כמזכיר קבוע וכיהן בתפקיד זה עד תום נשיאותו של בוש בינואר 1993. אף על פי שכהונתו בתפקיד נמשכה פחות משבעה חודשים, היא הייתה רצופת אירועים. מלכתחילה הוא מונה כדי לטהר את האווירה שיצרה "שערוריית טיילהוק" (אנ') שבה ביצעו יותר ממאה אנשי הצי וחיל הנחתים תקיפה מינית ב-83 נשים ובשבעה גברים במלון הילטון בלאס וגאס, אך הוא גם עסק בצמצום כוחותיהם של הצי ושל חיל הנחתים בתקופה שלאחר תום המלחמה הקרה ופרסום הצהרת מדיניות אסטרטגית חדשה עבור שתי הזרועות הללו שנקראה "...מהים" (...From the Sea).
לאחר תום נשיאותו של בוש, היה או'קיף פרופסור למנהל עסקי, עוזר לסגן הנשיא הבכיר למחקר ודקאן ללימודים מתקדמים של אוניברסיטת המדינה של פנסילבניה. לאחר מכן הוא היה לפרופסור לעסקים ולמנהל ציבורי באוניברסיטת סירקיוז.
ביוגרפיה > סגן מנהל משרד הניהול והתקציב

מינואר ועד דצמבר 2001 שימש או'קיף כסגן מנהל משרד הניהול והתקציב בממשלו של הנשיא ג'ורג' ווקר בוש, משרה שחיזקה את המוניטין שלו כאיש תקציבים.
ביוגרפיה > מנהל נאס"א

לאחר אישור מינויו על ידי הסנאט של ארצות הברית החל או'קיף לכהן כמנהל נאס"א ב-21 בדצמבר 2001. הוא הגיע לנאס"א ללא הכשרה פורמלית כלשהי במדע או בהנדסה (בדומה לג'יימס וב שכיהן בתפקיד בשנים 1961–1968). ניתן לחלק את תקופת כהונתו של או'קיף בת שלוש השנים לשלושה חלקים שווים במדויק: מדצמבר 2001 ועד ינואר 2003 הוביל או'קיף הוצאה של 5 מיליארד דולר מעבר לצפוי בבנייתה של תחנת החלל הבינלאומית. שנת 2003 עמדה בסימן אסון מעבורת החלל קולומביה והאירועים שאחריה. מינואר 2004 ועד פברואר 2005 הוביל או'קיף את הארגון מחדש של נאס"א כדי לעבוד על החזון לחקר החלל שעליו הכריז הנשיא ג'ורג' ווקר בוש לשליחת בני אדם לירח ולמאדים.
אחת ההחלטות השנויות במחלוקת של או'קיף התקבלה בינואר 2004, כאשר הוא ביטל את משימת מעבורת החלל המתוכננת לטיפול בטלסקופ החלל האבל המתיישן. או'קיף טען, שעל רקע אסון הקולומביה, משימה זו תהיה מסוכנת מדי, שכן כל נזק שייגרם למעבורת במהלך הביקור בטלסקופ, עלול למנוע את עגינתה בתחנת החלל כ"חוף מבטחים". בעוד שחברי ועדת החקירה לאסון הקולומביה תמכו בהחלטתו, רבים מהאסטרונומים חשו שהטלסקופ חשוב דיו כדי לקחת את הסיכון.
עם תחילת מערכת הבחירות לנשיאות של 2004 החלה המחלוקת על דפי העיתונות בין או'קיף לבין הקלימטולוג של נאס"א, ג'יימס הנסן. ב-2003 נטען שאו'קיף הזהיר את הנסן לא לדון בחלקה של האנושות בהתחממות העולמית. "המנהל [או'קיף] הפריע לי", אמר הנסן לעיתון הניו יורק טיימס, "הוא אמר לי שעלי להימנע מלדבר אודות השפעה אנושית מסוכנת, מכיוון שאיננו יודעים מספיק או אין לו עדויות מספיקות מה מהווה השפעה אנושית מסוכנת". דוברו של או'קיף אמר שהוא לא התכוון לנזוף בהנסן או לרמוז שמאמצי המחקר יקוצצו. הניו יורק טיימס דיווח ש"ד"ר פרנקו אינודי, ראש מנהלת מדעי כדור הארץ של נאס"א במרכז טיסות החלל גודרד, שהיה מנהלו הישיר של ד"ר הנסן, אמר שהוא נכח בפגישה של הנסן ושל או'קיף. אינודי אישר שאו'קיף הפריע למצגת כדי לומר שאלו 'סוגיות עדינות' ושישנה אי-בהירות רבה בנוגע אליהם. אך הוא הוסיף: 'בין אם זה ברור מאליו שיש לקבל זאת כהוראה, אם לאו, זו לא שאלה שנתונה לשיקול דעת. אני באופן אישי לא קיבלתי כזאת כהוראה'".
או'קיף הגיב ליוזמת הנשיא בוש, החזון לחקר החלל כשהעסיק את האדמירל בדימוס קרייג סטידל, שקודם לכן עמד בראש פיתוח תוכנית Joint Strike Fighter כמנהל שותף האחראי למנהל משימת מערכות מחקר של נאס"א. הוא פיתח את תכנון המשימה לחקר ירחי שהתבסס על ארבעה שיגורים של כלי רכב חלליים בינוניים וארבעה מפגשים לכל משימה, שבוטלו על ידי מייקל גריפין מיד לאחר הגיעו לנאס"א. 16 חודשים לאחר הכרזת החזון לחקר החלל של הנשיא בוש החלה נאס"א מחדש את חקר מערכות הגילוי. מהלך זה הוביל לשיגורים של ארס 1 וארס 5 שבהמשך בוטלו וחללית האוריון.
ב-13 בדצמבר 2004 הודיע או'קיף על התפטרותו מנאס"א. לכבודו נקרא האסטרואיד "שונאו'קיף 78905".
ביוגרפיה > נגיד אוניברסיטת המדינה של לואיזיאנה

ב-21 בפברואר 2005 החליף או'קיף את מארק אמרט כנגיד אוניברסיטת המדינה של לואיזיאנה. לזכותו נזקפה המערכה של האוניברסיטה לגיוס תרומות בהיקף של 798 מיליון דולר. הוא הפך לפופולרי בקרב הסטודנטים של האוניברסיטה בזכות האינטראקציה שלו איתם, בעיקר במסגרת "השיחות עם הנגיד" התקופתיות שהתנהלו בכל רחבי הקמפוס ובמשך כל הסמסטרים, ובזכות הודעות הדואר האלקטרוני המעודדות שהוא שלח. או'קיף הנהיג את האוניברסיטה באוגוסט וספטמבר 2005, עת השתוללה הוריקן קתרינה והקמפוס שלה זכה לכינוי "בית חולים השדה לטיפול נמרץ הגדול ביותר שהוקם בהיסטוריה של האומה". בינואר 2008 הוא הכריז שב-1 בפברואר הוא יסיים את כהונתו כנגיד.
ביוגרפיה > מנהל אירבוס צפון אמריקה

באוקטובר 2009 מונה או'קיף כמנהל הכללי של איירבוס צפון אמריקה. קשריו בוושינגטון נלקחו בחשבון כאשר איירבוס ניסתה להבטיח חוזה בשווי של 35 מיליארד דולר עם חיל האוויר של ארצות הברית לבניית מערכות לתדלוק אווירי בתחרות מול בואינג. או'קיף גייס את פול פסטורק, המפקח של אוניברסיטת המדינה של לואיזיאנה בין השנים 2007–2011, כיועץ הראשי והמזכיר המשותף של אירובוס צפון אמריקה.
באוגוסט 2010 ניצל או'קיף מהתרסקות מטוס קל באלסקה, בו טס עם ידידים לחופשת דייג. בינואר 2011 הוא קיבל על עצמו גם את תפקיד יושב ראש מועצת המנהלים של אירבוס צפון אמריקה. במרץ 2014 הוא פרש מהחברה כדי לטפל בבעיות רפואיות שהתעוררו כתוצאה מהתרסקות המטוס ב-2010.
ביוגרפיה > באוניברסיטת סירקיוז

בנובמבר 2014 הודיע המרכז ללימודים אסטרטגיים ובין-לאומיים שאו'קיף הצטרף אליו כיועץ בכיר. בה בעת הודיעה אוניברסיטת סירקיוז שאו'קיף מונה כפרופסור בשורותיה. או'קיף שמר על קשר הדוק עם האוניברסיטה מאז סיים בה את לימודיו. בין השנים 1996–2001 הוא שימש כפרופסור לעסקים ולמדיניות ממשל באוניברסיטה. ב-1999 הוענק לו פרס נגיד האוניברסיטה וב-2011 הוענק לו פרס בוגר האוניברסיטה המצטיין בשירות ציבורי.
ביוגרפיה > משפחתו

לאו'קיף ולרעייתו לורה שלושה ילדים. רב-סבו היה ארתור ג'. או'קיף האב, שבין השנים 1926–1929 כיהן כראש עיריית ניו אורלינס. סבו, ארתור או'קיף הבן, היה חבר הסנאט של לואיזיאנה בין השנים 1948–1950. דודו, מייקל ה. או'קיף, היה גם הוא חבר הסנאט של לואיזיאנה בין השנים 1960–1983.
הערות שוליים

↑  "Sean O'Keefe, University Professor". www.maxwell.syr.edu.
1 2  "EADS taps government vet", politico.com, October 22, 2009
↑  History of LSU Archived 2009-03-10 at the Wayback Machine, Louisiana State University
↑  "Ray Willhoft, "Trials, Triumphs, and a Mother's Love"". magazine.loyno.edu. Retrieved June 21, 2013.
↑  Ed O'Keefe and Emma Brown, Who is Sean O'Keefe?, The Washington Post, August 10, 2010
↑  Schmitt, Eric (May 7, 1992). "Washington at Work; Grim Reaper for Military Budgets". The New York Times.
↑  "The Gulf War: Off the Hook?". Time. May 27, 1991.
↑  "Post Tailhook Punishment". Frontline, PBS.
↑  "...From the Sea".
↑  Leadership and Change at NASA: Sean O'Keefe as Administrator Archived 2010-06-10 at the Wayback Machine, W. Henry Lambright, Maxwell School of Citizenship and Public Affairs Syracuse University
↑  "Servicing Mission 4 Cancelled". Space Telescope Science Institute. Archived from the original on May 30, 2012.
↑  Jonathan Bagger. "Future Hubble Servicing Missions Cancelled". The Johns Hopkins University. Archived from the original on March 9, 2009.
↑  NASA (January 16, 2004). "Hubble Servicing Mission SM4 Cancelled by NASA Headquarters (Internal Memos)". Spaceref.com.
↑  Robert Roy Britt (March 10, 2004). "Decision to cancel Hubble criticized". CNN.
↑  Jeff Foust (March 7, 2005). "Hubble slips away". The Space Review.
↑  Revkin, Andrew C. (October 26, 2004). "NASA Expert Criticizes Bush On Global Warming Policy". The New York Times.; "Subverting Science". The New York Times.
↑  Maugh II, Thomas H. (December 14, 2004). "NASA Chief Announces Resignation". The Los Angeles Times.
↑  NASA JPL. "78905 Seanokeefe (2003 SK85)". JPL Small-Body Database. NASA Jet Propulsion Laboratory.
↑  "Sean Cavanaugh, Paul Pastorek Resigns as School Superintendent in Louisiana". blogs.edweek.org.
↑  יצחק בן-חורין, מנהל נאס"א באסון הקולומביה ניצל בהתרסקות, באתר ynet, 10 באוגוסט 2010
↑  Sean O'Keefe steps down as chief of Airbus group". www.al.com. January 7, 2014.
↑  "Sean O'Keefe Joins CSIS as Distinguished Senior Adviser, November 13, 2014". www.spaceref.com.
↑  "SU appoints former NASA administrator as 17th University Professor - The Daily Orange - The Independent Student Newspaper of Syracuse, New York". dailyorange.com.
↑  "Arents Awards honor four distinguished alumni Nov. 12 as part of Orange Central". SU News.
| --- | --- |
בקרת זהויות :  BnF: cb14401784f (data)  ISNI: 0000 0001 1767 2485  LCCN: n98066225  NARA: 10573830  SUDOC: 084115718  VIAF: 64219418   WorldCat (עם VIAF): 64219418
שבח קנביל

| --- | --- |

 לידה:  10 בפברואר 1863 כ"א בשבט ה'תרכ"ג Rożniątów, רפובליקת פולין 
 פטירה:  1 באוקטובר 1938 (בגיל 75) ו' בתשרי ה'תרצ"ט וינה, גרמניה הנאצית 
 מקום פעילות:  טיסמניץ, ברודי, פרוסניץ, וינה
 תקופת הפעילות:  ? – 1 באוקטובר 1938 
 השתייכות:  יהודי גליציה
 רבותיו:  רבי אברהם בנימין קלוגר
 חיבוריו:  תולדות גדולי הוראה, גרם המעלות, ביאור על הגדה של פסח
 בת זוג:  פריידא לבית ליכטמאן
 אב:  רבי אליעזר ליפמן קנביל
 אם:  רבקה טעמריל לבית היילפרין
 
שבח קנביל (בכתיב יידי - קנעביל; כ"א בשבט ה'תרכ"ג, 10 בפברואר 1863 – ו' בתשרי ה'תרצ"ט, 1 באוקטובר 1938) היה ביוגרף ועיתונאי, מחבר הספרים "תולדות גדולי הוראה" ו"גרם המעלות".
ביוגרפיה

נולד ברוז'ניאטיב, לרבי אליעזר ליפמן קנביל אב"ד בריזדוביץ' ורוז'ניאטיב שבגליציה ולרבקה טעמריל בת הרב מרדכי היילפרין, ביום הבר מצווה שלו אביו נפטר, לאחר שנה אמו עברה יחד איתו לברודי. אמו המלומדת שכרה לו מלמדים, ולמד שם בקלויז המקומי, קנביל למד גם אצל רבי אברהם בנימין קלוגר.
בהגיע לפרקו נשא לאשה את פריידא בת רבי יעקב ליכטמאן מטיסמניץ. והתפרנס כמנהל חשבונות בבנק. בשנת תרע"ד נמלט מאימת הרוסים וגר בפרוסניץ ואחר כך בווינה.
בטיסמניץ הוציא לאור דו-שבועון ביידיש בשם "יידישעס פאמיליען-בלאט". כמו כן כתב בעיתון מחזיקי הדת תחת השם "שק"ל".
מאשתו פריידא שנפטרה כ"ז אייר תש"א נולדו לו שלושה בנים ושתי בנות, א. מרים, נספתה בשואה עם בעלה ישראל לוסטיג, יחד עם בניהם חיים וליפא וחנה, ב. ברכה, אשת הסופר יהודה יצחק מיילן. (כונה י. י. מילין). נפטרה בה' כסלו תשל"ג, ג. יעקב נפטר באמריקה בכ"ח באלול תשכ"ז, ד. יהודה לייביש, נפטר באנגליה, לונדון, בה' כסליו תשכ"ח, ה. חיים נפטר באנגליה, בי"ד בתמוז תשל"א.
חיבוריו

גרם המעלות, תולדות רבי משולם איגרא וינה תרפ"א, באתר היברובוקס
תולדות גדולי הוראה תולדותם של עשרה מגדולי הפוסקים, בצירוף 141 ביוגרפיות קצרות על עוד פוסקים, ניו יורק תשט"ו
הגדה של פסח, עם מבוא, הערות שונות ופירוש חדש וינה תרפ"ג, באתר היברובוקס
החל לכתוב חיבור על תפילת הקדיש אך לא הספיק לסיימו.
בשנת ה'תרצ"ו הוציא לאור את חיבורו של אביו שו"ת וחידושי מהרא"ל.
ארכיונו מופקד בספרייה הלאומית.
הערות שוליים

↑  אחיה הוא מחבר הספר "מנחם משיב נפש"
↑  בן הרב שלמה קלוגר
↑  ראו אודות העיתון בקצרה י.ח.מ., חדשות שונות, העברי, 31 בדצמבר 1893; דיא זשארגן צייטונגען, המגיד, 8 בפברואר 1894; חדשות שונות, קול מחזיקי הדת, 1 בדצמבר 1893.
↑  ראו למשל: שק"ל הטיסמינטצי, טיסמעניטץ, מחזיקי הדת, 18 באוקטובר 1912; שק"ל הטיסמינטצי, מצב אחינו בגאליציה, מחזיקי הדת, 7 באפריל 1899.
↑  רש"י, רמב"ם, הרא"ש, בעל הטורים, בית יוסף, הרמ"א, ט"ז, הש"ך, מגן אברהם, והפרי מגדים
↑  במבואו לספרו של אביו כותב שהפרק על הרמב"ם תורגם לגרמנית על ידי הדסה וויס ונדפס על ידה.
↑  אליעזר ליפמן קנביל, שו"ת וחדושי מוהרא"ל, באתר HebrewBooks
↑  דבריו שם נלקחו מטיסמעניץ - ספר יזכור, עמ' 166, באתר אוצר החכמה (צפייה מוגבלת למנויים)
| --- | --- |
בקרת זהויות :  NLI: 987007515111405171  ISNI: 0000 0000 5542 5795  LCCN: no91006428  NTA: 314040900  SELIBR: 256781  VIAF: 74846460   WorldCat (עם VIAF): 74846460
גונדו סיקיו

גונדו סיקיו (ביפנית: 権藤成卿;‏ 13 באפריל 1868- 9 ביולי 1937) היה הוגה דעות יפני שהשתייך לימין הקיצוני ביפן. הוא דגל בהתעצמות יפן בזירה הבינלאומית, בהתרחבות טריטוריאלית, בצמצום כוחם של הבירוקרטים ופקידי הממשל ובהעדפת החקלאות על פני התעשייה.
גונדו נולד ב-1868 במחוז פוקואוקה שבאי קיושו ביפן. בשנת 1886 ערך מסע ארוך בסין ובקוריאה, שם גובשה השקפת עולמו, שדגלה בהתפשטות טריטוריאלית יפנית. הוא הצטרף לארגון הקוקוריוקאי הקיצוני שפעל כנגד התפשטות האימפריאליזם המערבי ליפן. ב-1902 הגיע לטוקיו, שם הכיר דמויות מרכזיות מהימין הקיצוני היפני ביניהם קיטה איקי, שומיי אוקאוה ואחרים. בשנת 1920 הקים את "המדרשה לממשל עצמי" שם הטיף לרעיונותיו.
גונדו האמין שעל יפן להיות מורכבת מקהילות כפריות קטנות, אשר יהיו כפופות ישירות לקיסר היפני, תוך צמצום הבירוקרטיה ופקידי הממשל. חסידיו לקחו חלק בהפגנות האיכרים כנגד הממשל שהתרחשו בסוף שנות ה-20, במחאה על הקשיים הכלכליים באזורים הכפריים ביפן.
רעיונותיו של גונדו השפיעו רבות על הימין הקיצוני ביפן בראשית שנות ה-30 של המאה ה-20. הוא עצמו נחשד בהשתתפות במספר ניסיונות הפיכה ביפן, ביניהם ניסיון ההפיכה של 15 במאי 1932.
ספריו

"עקרונות הממשל העצמי של האומה הקיסרית" - 1920
"הדרכת העם בממשל עצמי" - 1927
ראו גם

קיטה איקי
אוקאוה שומיי
הרסטורציה של מייג'י
לקריאה נוספת

יפן המודרנית - בן עמי שילוני, הוצאת שוקן.
לינט (תכנות)

לינט או לינטר (באנגלית: lint או linter) הוא מושג בעולם התוכנה שמתאר כלי תוכנה המנתחים קוד מקור כדי לסמן שגיאות בתוכנה, באגים, שגיאות סגנון ועיצוב ומבנים "חשודים"
. ‏"lint" פירושו המילולי באנגלית הוא סיבים ולכלוך האחוזים בצמר, ולכן המונח לינטר בהקשר של תוכנה מרמז על פעולות ניקוי וייעול הקוד.
מקור המונח בתוכנת שירות (utility) של UNIX לבחינת קוד בשפת C.
תיאור ושימושים

האנליזה שמבצעים כלים כמו לינטר ודומיו, מבוצעת גם באופטימיזציה של מהדרים, אשר מטרתם ייצור קוד מהיר יותר.
בפרסום המקורי שלו בשנת 1978, ג'ונסון התייחס לנושא זה והסיק כי עדיף באופן כללי שיהיו שתי גרסאות של הקוד. אחת המאפשרת למתכנת להתרכז באלגוריתמים, מבני נתונים ו"נכונות" הקוד, והשנייה שתעשה "לינטינג" של ההתאמות הרצויות מבחינת תאימות, ניידות קוד, אוניברסליות וייעול.
למרות שהתפתחות מהדרים מודרניים הטמיעה בהם תכונות רבות של לינטרים, גם כלי לינט התפתחו והתרחבו לזיהוי וטיפול במגוון גדול של מבני חשודים של קוד, כולל אזהרות על שגיאות סינטקס, שימוש במשתנים לא מוגדרים או לא מאותחלים, קריאה לפונקציות שאינן מומלצות לשימוש עוד, סטייה מנורמות עיצוב קוד מבחינת ריווח ופורמט, מעבר מרומז (implicit fallthrough) בין
אפשרויות בהצהרות switch, חוסר ב header המכיל רישיון מתאים ושימוש בתכונות "מסוכנות" של קוד.
תוכנת לינט או תוסף לינטי לסביבות פיתוח (כמו ויז'ואל סטודיו קוד), יעילים במיוחד לשפות שעוברות הידור בזמן ריצה (interpreted language) כמו פייתון וJavaScript (שהן, נכון ל-2018, שפות התכנות במקום הראשון והשני במדד פופולריות של שפות תכנות). זאת משום ששפות אלו נטולות הידור בזמן כתיבת הקוד טרם הרצתו. כלים אלו יכולים לשמש מכלים פשוטים לניפוי שגיאות סטנדרטי ועד איתור קוד החשוד ביצירת הייזנבאגים. כלים אלו מבצעים בדרך כלל אנליזה סטטית של קוד (static code analysis)‏.
לקריאה נוספת

Darwin, Ian F. (1991). Checking C Programs with Lint: C Programming Utility (Revised ed.). United States: O'Reilly Media. ISBN 978-0937175309.
"LINT(1)". FreeBSD General Commands Manual. 2015-03-23.
הערות שוליים

↑  "About SublimeLinter — SublimeLinter 3.4.24 documentation". www.sublimelinter.com.
↑  Johnson, Stephen C. (25 באוקטובר 1978). "Lint, a C Program Checker". pp. 78–1273 – via CiteSeer. {{cite web}}:  (עזרה)
↑  "Arcanist User Guide: Lint". Phabricator. נבדק ב-19 בינואר 2018. {{cite web}}:  (עזרה)
↑  Jones, Nigel (1 במאי 2002). "How to Use Lint for Static Code Analysis". Barr Group. {{cite news}}:  (עזרה)
מישל אובמה

מישל לווהן רובינסון-אובמה (באנגלית: Michelle LaVaughn Robinson-Obama; נולדה ב-17 בינואר 1964) היא עורכת דין וסופרת אמריקאית. היא רעייתו של הנשיא ה-44 של ארצות הברית, ברק אובמה והייתה הגברת הראשונה של ארצות הברית הראשונה ממוצא אפרו-אמריקאי.
ביוגרפיה > הבחירות לנשיאות בשנת 2008

אף שמישל אובמה נטלה חלק במסעות הבחירות של בעלה, בגיוס כספים ובלחיצת ידי תומכים, מעת שהחל להיות פעיל פוליטי, היא לא הראתה התלהבות לפעילות זו בתחילת דרכו. בעת מסע הבחירות של בעלה לבית הנבחרים של ארצות הברית בשנת 2000, שאל אותה הממונה עליה במקום עבודתה באוניברסיטת שיקגו, האם היה דבר אחד במסע בחירות זה שנהנתה ממנו; לאחר שחשבה, השיבה כי ביקוריה בחדרי מגורים בבתים כה רבים נתנו לה רעיונות חדשים באשר לעיצוב ביתה.
בחודש מאי 2007, לאחר שבעלה הכריז על מועמדותו לנשיאות ארצות הברית, הפחיתה את מחויבויותיה למקום עבודתה בשמונים אחוז, כדי להתפנות ולסייע לו במסעו. בתחילת מסע הבחירות מעורבותה הייתה מוגבלת להופעה באירועים פוליטיים בלבד, רק יומיים בשבוע, והיא נעדרה מביתה בלילות אך ורק אם בנותיהם יכלו להצטרף אליהם במסע. בחודש פברואר 2008 הופיעה ב-33 אירועים בשמונה ימים. היא אף הופיעה פעמיים בתוכניתה של אופרה וינפרי.
בשנת 2007 נשאה נאומי בחירות בתמיכה בבעלה במקומות שונים בארצות הברית. כתבת העיתון שיקגו סאן-טיימס אשר דיווחה על נאום אחד של מישל אובמה במדינת איווה תארה את סגנונה כלוהט ונחוש, ישר מן הלב, בהיר ואינטליגנטי. לצד מישל אובמה הועסק צוות יועצים על טהרת המין הנשי. בראיונות שנתנה הפחיתה מחשיבותה במסע הבחירות של בעלה והדגישה כי איננה משמשת כיועצת בכירה לבעלה. עוד בעת שבעלה היה אחד מבין מספר מועמדים לנשיאות של המפלגה הדמוקרטית, הייתה מישל הפחות בולטת בין בני זוגם של המועמדים. בנאומיה דנה בשאלות גזע וחינוך במסגרת תפקידי האם. בהופעותיה הראשונות העירה לא אחת על ההיבטים האנושיים, היום-יומיים, בהתנהגותו ובאישיותו של בעלה. אולם בהמשך המסע, ככל הנראה בעצת יועציה, הפסיקה להעיר הערות אלה.
ביוגרפיה > הבחירות לנשיאות בשנת 2008 > נאומה בוועידה הדמוקרטית בשנת 2008

מישל אובמה תוארה כנואמת מלהיבה החל מראשית מסע הבחירות של בעלה. בוועידה הדמוקרטית בשנת 2008 נשאה את הנאום המרכזי בערב הראשון של הוועידה, ב-25 באוגוסט, במהלכו היא תיארה את עצמה ואת משפחתה כהתגשמות החלום האמריקאי. היא תיארה את ברק כאיש משפחה, ואת הדמיון שבינה לבין נשות משפחה רבות אחרות, היא אף תיארה את הסביבה שבה גדלו היא ובעלה. היא הדגישה את האמונה המשותפת לה ולבעלה ולפיה "אתה עובד קשה עבור מה שאתה רוצה בחיים, כי מילתך היא שטר החוב שלך, ואתה עושה את מה שהתחייבת לעשות, אתה מתייחס לאנשים בכבוד, אפילו אם אינך מכירם, ואפילו אם אינך מסכים עמם." היא הדגישה את אהבתה למולדתה, זאת בתגובה לביקורת שנמתחה על הערותיה על ה"פעם הראשונה בחיי הבוגרים". בנותיה הצטרפו אליה על במת הנואמים לאחר סיום נאומה ובירכו את אביהן שהופיע על מסך ענק.
התגובות לנאום זה היו חיוביות ברובן, והפרשן אנדרו סאליבן תיאר אותו כ"אחד הנאומים הטובים, המרגשים, האינטימיים, המעוררים, הצנועים והיפים ביותר ששמעתי מימיי על במת הוועידה." פרשן אחר, עזרא קליין, מן הירחון The American Prospect, כתב כי הנאום "נישא באופן יפהפה, ותוכנן בחוכמה".
הגברת הראשונה של ארצות הברית > עבודתה ונושאים שבחרה לקדם

בחודשיה הראשונים בבית הלבן מישל אובמה ביקרה במקלטים לחסרי בית ובתי תמחוי, שלחה נציגים לבקר בבתי ספר ודיברה בשבח תגבור השירותים החברתיים. בחודש אפריל 2009, בעת שערכה את מסעה הראשון כגברת ראשונה מחוץ לארצות הברית, ביקרה יחד עם שרה בראון, אשת ראש ממשלת בריטניה גורדון בראון, במחלקה אונקולוגית. באמצעות ארבעה מיזמים עיקריים שקידמה, עסקה אובמה בנושאי בריאות המשפחה, תמיכה באנשי השירות הצבאי ובני משפחותיהם, קידום השכלה גבוהה, וקידום השכלה לנערות מתבגרות ברחבי העולם. בדומה לקודמותיה, הילרי קלינטון ולורה בוש, מישל אובמה תומכת בתזונה אורגנית ויזמה שתילת גינת ירק והקמת כוורת דבורים בגינת הבית הלבן, לצורך אספקת ירקות ודבש למשפחת הנשיא ולארוחות הרשמיות.
הגברת הראשונה של ארצות הברית > אופנה וסגנון

עם כניסת בעלה לתפקיד נשיא ארצות הברית, הפכה מישל אובמה, בדומה לנשים ראשונות של ארצות הברית בעבר, לחלק מן התרבות הפופולרית. במאי 2006 היא נכללה ברשימת "25 הנשים מעוררות ההשראה בעולם" של המגזין אסנס (Essence), וביולי 2007 הופיעה ברשימת "10 הנשים המתלבשות היטב בעולם" של המגזין וניטי פייר, וכך גם ביולי 2008.
יש שהשוו את סגנונה של מישל אובמה לזה של הגברת הראשונה ג'קלין קנדי, וכן לברברה בוש, בזכות סגנון הופעתה המוקפד אך שאינו מורכב יתר על המידה. על השמלה בה בחרה לנשף השבעת בעלה, שמלה לבנה החושפת כתף אחת, של מעצב האופנה ג'ייסון וו, נאמר כי היא שילוב מפתיע בין ננסי רייגן לג'קלין קנדי. מישל אובמה לובשת לעיתים קרובות את בגדי המעצבים קלווין קליין, אוסקר דה לה רנטה, איזבל טולדו, והפכה לדמות מכתיבת אופנה בארצות הברית ומחוצה לה, במיוחד לנשים המחבבות שמלות חשופות כתפיים.
פרסים ומועמדויות

| שנה | פרס | קטגוריה | עבודה מועמדת | תוצאה | סימוכין |
| --- | --- | --- | --- | --- | --- |
| 2024 | פרס גראמי | הקלטת ספר האודיו, הקריינות וסיפור הסיפורים הטובים ביותר | The Light We Carry: Overcoming in Uncertain Times | זכייה |  |
לקריאה נוספת

מישל אובמה,  הסיפור שלי (Becoming), מאנגלית: ענבל שגיב-נקדימון, ידיעות ספרים, 2018.
הערות שוליים

↑  "The First Family: A New Glimpse of Michelle Obama’s White Ancestors — Interactive Feature".
↑  איתי יעקב, הבמה של מישל אובמה: נפרדים מאישה ראשונה עם חוכמת אופנה, באתר Xnet‏, 30 באוקטובר 2016
↑  נאוה סילוורה‏, להתראות מיי בל: פרידה אופנתית ממישל אובמה, באתר וואלה, 20 בינואר 2017
↑  2024 GRAMMY Nominations: See The Full Winners & Nominees List | GRAMMY.com, grammy.com
| ברק אובמה |
| --- | --- | --- |
| משפחה | ברק אובמה האב (אב) • אן דנהאם (אם)  • מישל אובמה (רעיה) • מלאייה אובמה (בת) • נטאשה "סשה" אובמה (בת) • בו (כלב) |  |
| ספרים | חלומות מאבי (1995) • תעוזת התקווה (2006) • ארץ מובטחת (2020) |  |
| הנצחה | המרכז הנשיאותי על שם ברק אובמה • הר אובמה • אפטוסטיכוס ברקאובמהי • ברק אובמה פלאזה |  |
| נשיא ארצות הברית ה-44 | נשיא ארצות הברית ה-44 |  |
| מערכות בחירות | הבחירות לנשיאות 2008 • הבחירות לנשיאות 2012 |  |
| אירועים מרכזיים בכהונתו | מלחמת אפגניסטן (2001-2014) • מלחמת עיראק (2003–2011) • אובמה-קר (2010) • פרשת קייבלגייט (2010) • גל סופות הטורנדו בארצות הברית (2011) • מבצע חנית נפטון (2011) • הטבח בבית הספר היסודי סנדי הוק (2012) • הפיגוע במרתון בוסטון (2013) • מתקפת ההאקרים על סרטי סוני (2014) • הסכם המעצמות על תוכנית הגרעין האיראנית (2015) |  |
| קבינט | ג'ו ביידן (סגן הנשיא) • הילרי קלינטון (מזכירת המדינה) • ג'ון קרי (מזכיר המדינה) • רוברט גייטס (מזכיר ההגנה) • ליאון פאנטה (מזכיר ההגנה) • צ'אק הייגל (מזכיר ההגנה) • אשטון קרטר (מזכיר ההגנה) |  |
| שונות | השבעתו הראשונה לנשיאות (2009) • נאומו באוניברסיטת קהיר • כרזת ה"תקווה" (2008) |  |
| --- | --- |
בקרת זהויות :  NLI: 987007422663805171  PLWABN: 9810670825905606  BIBSYS: 9010331  BNC: 000916024  BNE: XX4920802  BnF: cb159680833 (data)  CANTIC: a19773900  CiNii: DA18033021  GND: 13717666X  ICCU: TO0V626951  ISNI: 0000 0001 1449 7394  LCCN: n2008054754  LNB: 000273043  MusicBrainz: c19b8adb-734e-4e2f-948b-f97e01741e79  NDL: 01157166  NKC: js20090421019  NLK: KAC201201494  NSK: 000521625  NTA: 316150266  RERO: 02-A025561611  SNAC: w6qv5kmz  SUDOC: 137200560  VIAF: 81404344   WorldCat (עם VIAF): 81404344 
מישל וברק אובמה
טקס השבעת בעלה לנשיאות
מישל וברק אובמה בעת פגישתם עם המלכה אליזבת השנייה ב-1 באפריל 2009
סימאון סימאונוב

סימאון איוואנוב סימאונוב (בבולגרית: Симеон Иванов Симеонов; ‏ 26 במרץ 1946 - 2 בנובמבר 2000) היה כדורגלן בולגרי ששיחק בתפקיד שוער.
קריירה

סימאונוב שיחק ברוב שנותיו ככדורגלן פעיל בסלביה סופיה ונמנה עם סגל הקבוצה בשנים 1973-1964. ב-1974 עבר סימאונוב לשחק בשורות צסק"א סופיה אך זמן קצר לאחר העברתו סיים את הקריירה שלו ככדורגלן. בסך הכל שיחק 184 משחקים בליגה הבולגרית העליונה. בשנת 1968 זכה סימאונוב בתואר כדורגלן השנה בבולגריה.
סימאונוב צורף לסגל נבחרת בולגריה ב-1964 (בן 18) ושיחק בשורותיה, לסירוגין, עד 1974. בשנים אלו צבר 34 הופעות במדי הנבחרת הלאומית. הוא שיחק בשורות הנבחרת בשני טורנירי הגביע העולמי; בגביע העולם באנגליה ב-1966 ובגביע העולם במקסיקו ב-1970. בגביע העולם בגרמניה ב-1974 השתייך סימאונוב לסגל הנבחרת אך לא שותף במשחקים.
הערות שוליים

↑  סימאון סימאונוב, אתר footballdatabase.eu
↑  Appearances for Bulgaria National Team, אתר rsssf
ערך זה הוא קצרמרבנושא כדורגלנים. אתם מוזמנים לתרום לוויקיפדיה ו.
יהיה מי שיאהב אותך ככה

"יהיה מי שיאהב אותך ככה" הוא שיר של הזמרת הישראלית יובל דיין, שיצא לאור כסינגל באוקטובר 2022. דודו טסה הלחין את השיר למילותיה של נינט טייב.